গুলমাৰ্গ - অসমীয়া ৱিকিপিডিয়া\nগুলমাৰ্গ (ইংৰাজীঃ Gulmarg) ভাৰতৰ কেন্দ্ৰীয় শাসিত অঞ্চল জম্মু আৰু কাশ্মীৰত থকা এটা পাহাৰীয়া অঞ্চল। ইয়াৰ মূল নাম আছিল গৌৰীমাৰ্গ (Gaurimarg)। ১৬শ শতাব্দীত ইউচুফ শ্বাহে ইয়াৰ নাম সলাই গুলমাৰ্গ কৰে। ইয়াৰ প্ৰাকৃতিক সৌন্দৰ্যৰ বাবে এই অঞ্চলটোক ভূ-স্বৰ্গ বোলা হয়। ভাৰতৰ প্ৰমুখ্য পৰ্যটন স্থলীসমূহৰ ভিতৰত গুলমাৰ্গ অন্যতম। গুলমাৰ্গ ফুলৰ প্ৰদেশ নামেৰে জনাজাত, ই বাৰামুলা জিলাত অৱস্থিত। সমুদ্ৰপৃষ্ঠৰপৰা ২,৭৩০ মিটাৰ উচ্চতাত অৱস্থিত গুলমাৰ্গলৈ শীতকালি পৃথিৱীৰ বিভিন্ন ঠাইৰপৰা বৃহৎ সংখ্যক পৰ্যটক আহে।\n2.1 গ'ল্ফ কৰ্চ\n2.3 খিলন মাৰ্গ\n2.4 অলপাথৰ সৰোবৰ\n3.1 বায়ু পথ\n3.2 ৰেল পথ\nইংৰাজসকলে তেওঁলোকৰ শাসনকালত ১৯২৭ চনত গুলমাৰ্গ স্থাপন কৰিছিল। গুলমাৰ্গৰ পুৰণি নাম গৌৰীমাৰ্গ (দেৱী অহা-যোৱা পথ) আছিল। ১৬শ শতিকাত চুলতান ইউচুফ শ্বাহে ইয়াৰ নাম সলাই গুলমাৰ্গ ৰাখে। আজি গুলমাৰ্গ কেৱল এটা পাহাৰীয়া অঞ্চলেই নহয়, বৰঞ্চ পৃথিৱীৰ সকলোতকৈ ডাঙৰ গ'ল্ফ ক'ৰ্চ আৰু দেশৰ মুখ্য 'স্কী ৰিজ'ৰ্ট'খন গুলমাৰ্গত আছে।\nগ'ল্ফ কৰ্চ[সম্পাদনা কৰক]\nপৃথিৱীৰ সকলোতকৈ ডাঙৰ আৰু সেউজীয়া গ'ল্ফ ক'ৰ্চটোৱেই হ'ল গুলমাৰ্গৰ গ'ল্ফ ক'ৰ্চ। ইংৰাজসকল ইয়াত অৱসৰৰ সময় উপভোগ কৰিবলৈ আহিছিল। তেওঁলোকেই গ'ল্ফ ভালপোৱা লোকসকলৰ বাবে ১৯০৪ চনত ইয়াত গ'ল্ফ কৰ্চ স্থাপন কৰে। বৰ্তামান জম্মু আৰু কাশ্মীৰ পৰ্যটন বিভাগে ইয়াৰ চোৱা-চিতা কৰে।\nচিএনএনৰ মতে গুলমাৰ্গ হৈছে বিশ্বৰ সপ্তমটো শ্ৰেষ্ঠ স্কীইং ৰিজ'ৰ্ট। ডিচেম্বৰ মাহত বৰফ পৰাৰ পাছত ইয়ালৈ বৃহৎ সংখ্যক পৰ্যটকৰ আগমণ ঘটে। ইয়াত স্কীইং কৰিবলৈ এঢলীয়া ঠাইত স্কীইং কৰাৰ অভিজ্ঞতা থাকিব লাগে। নতুনকৈ স্কী শিকা সকলৰ বাবেও ইয়াত সুবিধা আৰু অভিজ্ঞ প্ৰশিক্ষক আছে।\nখিলন মাৰ্গ[সম্পাদনা কৰক]\nখিলন মাৰ্গ হ'ল গুলমাৰ্গত থকা এডোখৰ ধুনীয়া ঠাই। ইয়াত ২১ বিধতকৈও অধিক প্ৰজাতিৰ বনৰীয়া ফুল পোৱা যায়। খিলন মাৰ্গৰপৰা বৰফেৰে ঢাক খাই থকা হিমালয় আৰু কাশ্মীৰৰ সুন্দৰ দৃশ্য উপভোগ কৰিব পাৰি।\nঅলপাথৰ সৰোবৰ[সম্পাদনা কৰক]\nচিৰ আৰু দেৱদাৰু গছেৰে ঘেৰা এই সৰোবৰটো অফৰবাত শিখৰৰ তলত অৱস্থিত। জুন মাহৰ মাজভাগলৈকে এই সৰোবৰৰ পানী বৰফ হৈ থাকে।\nবায়ু পথ[সম্পাদনা কৰক]\nগুলমাৰ্গ, জম্মু আৰু কাশ্মীৰৰ নিকট বিমানবন্দৰটো হ'ল শ্ৰীনগৰ বিমানবন্দৰ। শ্ৰীনগৰ বিমানবন্দৰ দেশৰ সকলো মুখ্য নগৰৰ সৈতে সংযুক্ত। দিল্লীৰপৰা ইয়ালৈ নিয়মিত অহা-যোৱা চলে।\nৰেল পথ[সম্পাদনা কৰক]\nগুলমাৰ্গৰ নিকটতম ৰেলৱে ষ্টেচনটো হ'ল জম্মু, ইয়ালৈ দেশৰ বিভিন্ন প্ৰান্তৰপৰা ৰেল চলে। এতিয়া নিকটতম ৰেলৱে ষ্টেচনটো হৈছে শ্ৰীনগৰ; যিটো সোনকালেই জম্মুৰ সৈতে যোগ কৰা হ'ব আৰু তাৰ পিছতেই দেশৰ অন্য নগৰবোৰৰ সৈতে যোগাযোগ সুচল হ'ব।\nগুলমাৰ্গলৈ শ্ৰীনগৰৰপৰা পথেৰে যাব পাৰি। দেশৰ অন্যান্য ঠাইৰপৰা শ্ৰীনগৰলৈ বাছ চলে।\n↑ "Historical Geography of Kashmir: Based on Arabic and Persian Sources from A.D. 800 to 1900," S. Maqbul Ahmad and Raja Bano, Page 177, 1984, .. He says that it used to be called Gauri Marg of the Meadow of Gauri, wife of Shiva ..\n↑ "A Family Ski Adventure in the Himalayas". https://www.nytimes.com/2019/01/14/travel/a-family-ski-adventure-in-the-himalayas.html.\n↑ "Kashmir ski paradise beckons". CNN. http://articles.cnn.com/2004-02-23/travel/kashmir.ski_1_snowboarders-and-skiers-country-snowboarding-gulmarg?_s=PM:TRAVEL.\n↑ "Gulmarg rated Asia's seventh best ski resort". Daily Bhaskar. http://daily.bhaskar.com/article/gulmarg-rated-asias-seventh-best-ski-resort-1588901.html.\n"https://as.wikipedia.org/w/index.php?title=গুলমাৰ্গ&oldid=273429"ৰ পৰা অনা হৈছে\nএই পৃষ্ঠাখন6মে' 2021 তাৰিখে ১১ঃ১৫ বজাত অন্তিম সংশোধন কৰা হৈছিল।
